Στην ταινία του Γιώργου Ζώη Casus Belli (Αιτία Πολέμου) είναι ορατό το φαινόμενο της μαζοποίησης του ατόμου. Πολλοί άνθρωποι τείνουν να αποκτούν την ίδια στάση ζωής και τον ίδιο τρόπο σκέψης, προκειμένου να γίνονται αποδεκτοί από τους γύρω τους. Το φαινόμενο αυτό που καλείται μαζοποίηση αποδίδεται στην απουσία προσωπικού κριτηρίου και ατομικής αντίληψης στην πλειονότητα των σύγχρονων ανθρώπων που τείνουν να ζουν και να αποφασίζουν ως καθοδηγούμενη μάζα. Αρχικά το καροτσάκι τυπικά αποτελεί το σημερινό άνθρωπο, ο οποίος θέλει να απομακρυνθεί από τη μάζα που τον περιτριγυρίζει, θέλει να ακολουθήσει το δικό του τρόπο ζωής και να μην ακολουθεί το πρότυπο ζωής και τρόπο σκέψης των άλλων. Πιο συγκεκριμένα, υπάρχουν πολλά παραδείγματα ανθρώπινης μάζας, όπως το κοινό του κινηματογράφου, απλά καθημερινά περιστατικά (σουπερμάρκετ, μπαρ) κ.τ.λ. μπορεί να δημιουργήσουν μάζα. Η μάζα μπορεί να δημιουργηθεί αυθόρμητα, να λάβει γιγάντιες διαστάσεις, αλλά θα διαλυθεί γρήγορα. Για να κατακτήσει την αποδοχή και την προστασία της ομάδας ο άνθρωπος είναι έτοιμος να κάνει παραχωρήσεις στις αξίες, τις κρίσεις του και στις επιλογές του, μειώνει την ατομικότητα του και την ενσωματώνει στις επιλογές του συνόλου. Ο άνθρωπος μέσα στην μάζα χάνει την ατομικότητα του και τα ιδιαίτερα χαρακτηριστικά που συνθέτουν την προσωπικότητα του και καταλήγει να υιοθετεί την νοοτροπία της ομάδας. Αποδέχεται αβασάνιστα μηνύματα, απόψεις, ιδεολογίες και κυρίαρχους τρόπους ζωής. Γίνεται ομοιόμορφος με την ομάδα, τυποποιείται και αλλοτριώνεται. Γίνεται ένα με την μάζα, ακολουθεί άκριτα και παθητικά τις επιλογές της, χειραγωγείται και κατευθύνεται, στερείται την ατομική βούληση. Το άτομο διαλυμένο μέσα στην μάζα γίνεται έρμαιο συναισθημάτων και πράξεων που μόνο του δεν θα μπορούσε ποτέ να εκδηλώσει. Το μαζικό φαινόμενο δεν συμπεριέχει εντός του την προσωπικότητα του ανθρώπου, μάλλον την εξοβελίζει. Άρα στη σύγχρονη εποχή για να ορίσουμε το φαινόμενο της μαζοποίησης πρέπει να το συνδέσουμε με την αποξένωση, την απομάκρυνση του ανθρώπου από την προσωπικότητα του.

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);